Evit hemañ em eus savet ur framm, ur bed (pe un hollved, lakaomp) heñvel a-walc'h eus hon hini, hogen ket a-walc'h evit gellout chom hep e zisplegañ. Ha ret eo kavout ur c'hempouez etre ar pezh a  c'hoarvez hag ar pezh a gonter, taolenniñ ha komz, hag all. Meur a ali a zo, ha ne blijo ket an disoc'h d'an holl, evel-just. N'ouzon ket zoken a vo lod dedennet, ma vo lod gouest da lenn ha dedennet… N'eo ket e vefe ur brezhoneg uhel ennañ, hogen soñjal a ra din e vo dedennetoc'h ar re yaouankoc'h gant al levr, ha n'em eus ket graet strivoù resis daveto. Geriaoueg ijinet a zo, un tammig, traoù n'int ket diaes da gompren a soñj din, met piv 'oar ? Gwelet 'vo ar pezh a soñjo Stefan da gentañ, marteze e vo  ret din adskrivañ pep tra, pe er boubellenn e vo taolet ha mat pell 'zo. Un dra vat m'eo fall al levr. Embann evit emban a zo un dra fall, d'am soñj.